
Grozījumi Iesniegumu likumā
Izdarīt Iesniegumu likumā (Latvijas Republikas Saeimas un Ministru Kabineta Ziņotājs, 2007, 22.nr., Latvijas Vēstnesis, 2007, 164. nr.; 2012, 54. nr.) šādus grozījumus:
1. 
4.pantā: 
izteikt panta pirmo un otro daļu šādā redakcijā: 
"(1) Ja iestāde konstatē, ka saņemtais iesniegums pilnībā vai kādā daļā nav šīs iestādes kompetencē, tā piecu darbdienu laikā no iesnieguma saņemšanas dienas pārsūta šo iesniegumu citai kompetentai iestādei, informējot par to iesniedzēju. Iestāde, kas saņēmusi pārsūtīto iesniegumu, šajā likumā noteiktajā kārtībā izskata iesniegumu un atbilstoši kompetencei sniedz atbildi uz to. Šādā gadījumā atbildes sniegšanas termiņu skaita no dienas, kad kompetentā iestāde ir saņēmusi pārsūtīto iesniegumu.”;

(2) Ja tas ir lietderīgi, iestāde var nepiemērot šā panta pirmo daļu un piecu darbdienu laikā pēc iesnieguma saņemšanas informē iesniedzēju, ka saņemtais iesniegums pilnībā vai kādā daļā nav šīs iestādes kompetencē un, ja iespējams, norāda kompetento iestādi."
2. 5.pantā:
izteikt panta trešo daļu šādā redakcijā:
“(3) Iestāde atbildi pēc būtības sniedz saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 10 darbdienu laikā no iesnieguma saņemšanas, ja likumā nav noteikts citādi.”;

papildināt pantu ar 3.1 daļu šādā redakcijā:
“(31) Ja objektīvu iemeslu dēļ 10 darbdienu termiņu nav iespējams ievērot, iestāde to var pagarināt uz laiku, ne ilgāku par vienu mēnesi no iesnieguma saņemšanas dienas, par to paziņojot iesniedzējam.”.
 
3. 10.panta piektajā daļā papildināt vārdus “5.panta” ar vārdiem  “3.1 daļas un”.
4. Papildināt pārejas noteikumus ar 6.punktu šādā redakcijā:
“6. Iesniegumu, kas iestādē iesniegts līdz šā likuma 4.panta pirmās un otrās daļas grozījumu, kas paredz iesnieguma pārsūtīšanu un iesniedzēja informēšanu piecu darbdienu laikā, un 5.panta trešās daļas grozījumu, kas paredz atbildi pēc būtības sniegt ne vēlāk kā 10 darbdienu laikā, spēkā stāšanās dienai, pabeidz izskatīt saskaņā ar šā likuma regulējumu, kas bija spēkā līdz likuma 4.panta pirmās un otrās daļas un 5.panta trešās daļas grozījumu spēkā stāšanās dienai.”.

